《游牛首山 其一》
明代·杨闱

鹿苑遥侵梦，鸡声早唤游。出门星挂柳，入路雨横丘。

农鼓回溪剩，村炊远树留。喜于曾曲里，一杖系青州。

作者简介：杨闱，字今鹤。大埔人。泷孙。壮岁弃诸生，后偕郭之奇、黄奇遇游吴越江楚，道齐梁入都门，诗学日进。曾与修揭阳、大埔县志。归老海阳之龟湖，年九十一卒。清乾隆修《潮州府志》卷三○、民国《大埔县志》卷二六有传。